
Martfű Város Polgármesterétől

E L Ő T E R J E S Z T É S
az Egészségügyi és Szociális Bizottság feladatáról és elnevezéséről.

Tisztelt Képviselő-testület !

Az önkormányzat négy évre szóló programjában kiemelt feladatként fogalmazta meg a Képviselő-testület az új munkahelyek létrehozásának és ezzel a foglalkoztatási helyzet javításának önkormányzati eszközökkel történő támogatását, segítését.

Nagyon fontos, hogy ez a kiemelt feladat kerül be az Egészségügyi és Szociális Bizottság feladat- és hatáskörébe és az elnevezésébe is.

Kérem előterjesztésem megvitatását és a következő határozati javaslat elfogadását.

Határozati javaslat:

………/2012.(II.09.) önkormányzati határozat

az Egészségügyi és Szociális Bizottság feladatáról és  elnevezéséről.

Martfű Város Önkormányzata Képviselő-testülete az Egészségügyi és Szociális Bizottsága feladat- és hatáskörébe adja a következők szerint:

„Folyamatosan figyelemmel kíséri városunk foglalkoztatásának helyzetét és javaslatot terjeszt a Képviselő-testület elé annak önkormányzati eszközökkel történő javítására, segítésére a minél teljesebb körű foglalkoztatás elérése érdekében.”

A feladat fontosságára utalva a bizottság elnevezése

Egészségügyi, Foglalkoztatási és Szociális Bizottságra változik.

Az e határozat szerinti változásokat a Képviselő-testület Szervezeti és Működési Szabályzatáról szóló 10/2011.(IV.15.) önkormányzati rendeleten át kell vezetni.

Határidő: 2012. március 15.

Felelős: Balogh Edith


címzetes főjegyző

Martfű, 2012. február 8.                                                                   Dr. Kiss Edit

polgármester
